Shomurod Mahmanov. Shomurod Togʻayevich Mahmanov (xalq orasida Shomurod baxshi; 1932-yil 3-mart Qashqadaryo viloyati Chiroqchi tumani Arabbandi qishlogʻi – 2020-yil 24-sentyabr) — Oʻzbekiston xalq baxshisi. Taniqli ijrolari orasida qoʻshiqchi Mahmud Namozov va Hosila Rahimovaning „Guldana“ va „Mehkam chol“ qoʻshiqlari bor. Oilasi. Otasi Togʻay shoir 1932-yilda Sibirga surgun qilingan. Shomurod baxshi toʻqqiz oylik chaqaloqligida onasi Tojixol Shukurova ogʻir shamollashdan vafot etganligi sababli Shomurod baxshini opalari katta qiladi. 1948-yilda Togʻay shoir oqlangach, yana Chiroqchiga qaytgan.